Държавен вестник, бр. 17, 2023 г., стр. 19

БРОЙ  17	
Д Ъ Р Ж А В Е Н  В Е С Т Н И К 	
СТР.  19  
език“ или част от нея чрез валидиране на 
придобити с неформално или информално 
учене резултати от ученето се осъществява 
съгласно Наредба № 2 от 13 ноември 2014 г. 
за условията и реда за валидиране на профе-
сионални знания, умения и компетентности, 
издадена от министъра на образованието и 
науката (ДВ, бр. 96 от 2014 г.).
2. Описание на професията
2.1. Трудови дейности, отговорности, лич-
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Преводачът извършва превод „от и на 
български жестов език“ на всички лица, кои­
то са заявили преводаческа услуга „от и на 
български жестов език“.
Преводачът предава ясно, точно и без да 
променя смисъла и съдържанието на инфор-
мацията. 
Съобразно индивидуалните потребности 
на лицето със слухова загуба преводачът из-
ползва алтернативни форми на комуникация с 
български жестов език (едноръчна и двуръчна 
дактилна азбука, адаптиран, локализиран, 
насочван и тактилен начин на представяне и 
възприемане на българския жестов език за 
сляпо-глухите лица, калкираща жестова реч 
и други форми за комуникация с българския 
жестов език). Прилага различни методи и 
техники на превод според контекста, в кой­
то се извършва преводът, и според целите 
на преводния процес, като се съобразява с 
аудиторията. Жестовият превод може да бъде 
последователен (консекутивен) или синхронен 
(симултанен). Може да е на живо, когато 
преводачът съпровожда глухото лице, или 
дистанционно с помощта на съвременните 
информационни технологии.
Преводачът осъществява превод при граж-
дански и други ритуали (сватби, погребения, 
кръщенета и други лични празници), при 
посещения на културни изяви (музеи, опера, 
театър и др.), в религиозни храмове, на спорт-
ни събития, в данъчни и социални служби, 
болници, административни институции, съд, 
полиция, на конференции, семинари и офи-
циални срещи.
Преводачът превежда в институции в сис-
темата на предучилищното и училищното 
образование и на студенти и докторанти със 
слухова загуба във висши училища. Превода-
чът извършва превод на лицата със слухова 
загуба и подпомага общуването на лицата със 
слухова загуба със съучениците, състудентите, 
педагогическите специалисти от образова-
телните институции и преподавателите от 
висшите училища. 
Преводачът носи персонална отговорност за 
верността и точността на направения превод. 
При извършване както на лични, така и на 
преводи пред официални институции, трябва 
да проявява дискретност и конфиденциалност. 
Преводачът прилага в своята работа езиковите 
и етичните стандарти за комуникация. 
Участва по време на разговори с работо-
датели, по време на работа, при решаване 
на проблеми от служебен характер, като 
остава безпристрастен и спазва правилата и 
принципите на Етичния кодекс на жестовия 
преводач.
Преводачът извършва ретранслиране в ситу-
ации, когато лицето със слухова загуба не знае 
български жестов език или има затрудняващи 
разбирането особености на произношението, 
тоест повтаря изказването му, без да подменя 
съдържанието и смисъла на съобщението и 
обратно – предава информацията от нейния 
източник към глухото лице чрез ясно артику-
лиране и използване на допълнителни техники 
за подпомагане на разбирането. 
Преводачът трябва да познава и да се 
съобразява с културата на лицата от глухата 
общност, както и с индивидуалните потреб-
ности на глухото или сляпо-глухото лице, да 
притежава знания за подготовка за превод 
на учебното съдържание – предварително 
запознаване с текстове, снимки, слайдове, 
филми, работа с речници, работа с допълни-
телни материали, за да се преведат разбираемо 
понятията, които се предават, и т.н., както 
и непрекъснато да усъвършенства стари и да 
развива нови методи и подходи в работата.
Преводачът участва в жестов превод, като 
спазва правилата и основните принципи на 
превода. В ролята си на преводач той превежда 
от писмен български език на български жестов 
език и обратно, или от български вербален 
език на български жестов език и обратно, съоб­
разно индивидуалните потребности на лицето 
със слухова загуба. Преводачът е необходимо 
да владее както българския жестов език, така 
и българския книжовен език и да притежава 
висока езикова култура. Чуващият преводач 
може да работи и в екип с глух преводач (лице 
със слухова загуба, което е естествен носител 
и/или ползвател на българския жестов език). 
Глухият преводач трябва да има безпрепятствен 
визуален контакт с говорещия. Като посред-
ник в общуването глухият преводач се грижи 
информацията да достига до потребителя в 
достъпна форма, съобразена с езиковата му 
компетентност и контекста. 
Глухият преводач участва и в ситуации 
на превод, изискващи чуждоезикова жес-
това компетентност, или като подпомагащ 
комуникацията на глухи и сляпо-глухи лица, 
ползващи различни системи за комуникация,